CELEX: 62014CN0598
Language: et
Date: 2014-12-22 00:00:00
Title: Kohtuasi C-598/14 P: Siseturu Ühtlustamise Ameti (kaubamärgid ja tööstusdisainilahendused) 22. detsembril 2014 esitatud apellatsioonkaebus Üldkohtu (esimene koda) 21. oktoobri 2014 . aasta otsuse peale kohtuasjas T-453/11: Szajner versus Siseturu Ühtlustamise Amet

23.3.2015   
            
            
               ET
            
            
               Euroopa Liidu Teataja
            
            
               C 96/4
            
         Siseturu Ühtlustamise Ameti (kaubamärgid ja tööstusdisainilahendused) 22. detsembril 2014 esitatud apellatsioonkaebus Üldkohtu (esimene koda) 21. oktoobri 2014. aasta otsuse peale kohtuasjas T-453/11: Szajner versus Siseturu Ühtlustamise Amet
   (Kohtuasi C-598/14 P)
   (2015/C 096/06)
   Kohtumenetluse keel: prantsuse
   
      Pooled
   
   
      Apellant: Siseturu Ühtlustamise Amet (kaubamärgid ja tööstusdisainilahendused) (esindaja: A. Folliard-Monguiral)
   
      Teised menetlusosalised: Gilbert Szajner, Forge de Laguiole
   
      Apellandi nõuded
   
   
               —
            
            
               tühistada vaidlustatud otsus,
            
         
               —
            
            
               mõista Üldkohtu menetluse hagejalt välja Siseturu Ühtlustamise Ameti kohtukulud.
            
         
      Väited ja peamised argumendid
   
   Apellant esitab apellatsioonikaebuse toetuseks kaks väidet: nõukogu 26.veebruari 2009. aasta määruse (EÜ) nr 207/2009 ühenduse kaubamärgi kohta (1) artikli 65 rikkumine ja sama määruse artikli 8 lõike 4, koostoimes Prantsuse intellektuaalomandi seadustiku artikliga L 711-4, rikkumine.
   Apellandi väitel saab Üldkohus otsuse tühistada või seda muuta üksnes siis, kui otsuse tegemise hetkel esineb mõni määruse (EÜ) nr 207/2009 artikli 65 lõikes 2 esitatud tühistamise alustest. Üldkohus rikkus eelnimetatud määruse artikli 65 lõiget 2 sellega, et ei arvestanud enda poolt läbiviidava õiguspärasuse kontrolli ulatusega, milles tuleb piirduda õigusküsimustega (s.h olemasolev kohtupraktika otsuse vastuvõtmise päeva seisuga) ja apellatsioonikojale esitatud faktiliste asjaoludega. Üldkohus ei tuvastanud, et apellatsioonikoda tegi vaidlustatud otsuse vastuvõtmise päeva seisuga vea. Üldkohus asendas apellatsioonikoja poolt antud hinnangu enda omaga ning andis hinnangu Cour de cassation française’i 10. juuli 2012. aasta otsuse kohta, mille suhtes apellatsioonikoda ei olnud saanud seisukohta võtta.
   Lisaks moonutas Üldkohus Cour de cassation française’i 10. juuli 2012. aasta otsust, sedastades, et see ei ole „ärinime kaitse ulatuse osas mitmetähenduslik ning on üldkohaldatav”, ning omistades otsusele ulatuse, mida sel Prantsuse intellektuaalomandi seadustiku artikli L 711-4 kontekstis ja muid kohtutoimikus olevaid tõendeid arvestades ilmselgelt ei ole.
   Lõpuks tegi Üldkohus vea, määratledes äriühingu Forge de Laguiole’i tegevussektorid kaubamärgiõiguses ette nähtud kriteeriumite alusel. Üldkohus oleks äriühingu Forge de Laguiole’i tegevussektorid pidanud määratlema selle äriühingu turustatavate toodete otstarbest ja kasutusest, mitte ainult toote olemuse kriteeriumist lähtudes.
   
      (1)  ELT L 78, lk 1.